CELEX: 62008CO0573
Language: el
Date: 2009-12-10 00:00:00
Title: Διάταξη του Προέδρου του Δικαστηρίου της 10ης Δεκεμβρίου  2009. # Ευρωπαϊκή Επιτροπή κατά Ιταλικής Δημοκρατίας. # Ασφαλιστικά μέτρα - Αίτηση λήψεως προσωρινών μέτρων - Διατήρηση των αγρίων πτηνών - Οδηγία 79/409/ΕΟΚ - Παρεκκλίσεις από το καθεστώς προστασίας των αγρίων πτηνών. # Υπόθεση C-573/08 R.

Διάταξη του Προέδρου του Δικαστηρίου της 10ης Δεκεμβρίου 2009 – Επιτροπή κατά Ιταλίας
      (Υπόθεση C‑573/08 R)
      «Ασφαλιστικά μέτρα – Αίτηση λήψεως προσωρινών μέτρων – Διατήρηση των αγρίων πτηνών – Οδηγία 79/409/ΕΟΚ – Παρεκκλίσεις από το καθεστώς προστασίας των αγρίων πτηνών»
      1.                     Ασφαλιστικά μέτρα – Προσωρινά μέτρα – Προϋποθέσεις χορηγήσεως – Fumus boni juris – Επείγον – Σοβαρή και ανεπανόρθωτη ζημία
            – Σωρευτικός χαρακτήρας – Στάθμιση όλων των εμπλεκομένων συμφερόντων (Άρθρο 279 ΣΛΕΕ) (βλ. σκέψεις 11-12)
      2.                     Περιβάλλον – Διατήρηση των αγρίων πτηνών – Οδηγία 79/409 – Εκτέλεση από τα κράτη μέλη – Παρεκκλίσεις από το γενικό καθεστώς
            προστασίας – Προϋποθέσεις (Οδηγία 79/409 του Συμβουλίου, άρθρο 9 §§ 1 και 2) (βλ. σκέψεις 15-16, 23-24)
      3.                     Ασφαλιστικά μέτρα – Προσωρινά μέτρα – Προϋποθέσεις χορηγήσεως – Επείγον – Σοβαρή και ανεπανόρθωτη ζημία – Το βάρος αποδείξεως
            φέρει ο προσφεύγων (Άρθρο 279 ΣΛΕΕ) (βλ. σκέψεις 17-18, 25-26)
      Αντικείμενο 
      
         
               Παράβαση κράτους μέλους – Παράβαση των άρθρων 2, 3, 4, 5, 6, 7, 9, 10, 11, 13 και 18 της οδηγίας 79/409/ΕΟΚ του Συμβουλίου,
                  της 2ας Απριλίου 1979, περί της διατηρήσεως των αγρίων πτηνών (ΕΕ ειδ. έκδ. 15/001, σ. 202) – Πλημμελής μεταφορά στην εθνική
                  έννομη τάξη – Εξαιρέσεις – Απαιτήσεις
               
            Διατακτικό 
      Το Δικαστήριο διατάσσει:
      
         
                  1)
               
               
                  
               
               
                  	Η Ιταλική Δημοκρατία αναστέλλει την εφαρμογή του άρθρου 4, παράγραφος 1, του νόμου αριθ. 24 της περιφέρειας της Λομβαρδίας,
                     της 30ής Ιουλίου 2008, περί ρυθμίσεως του καθεστώτος παρεκκλίσεως του άρθρου 9 της οδηγίας 79/409/ΕΟΚ του Συμβουλίου, περί
                     της διατηρήσεως των αγρίων πτηνών κατ’ εφαρμογήν του νόμου 221, της 3ης Οκτωβρίου 2002 (Disciplina del regime di deroga previsto
                     dall’articolo 9 della Direttiva 79/409/CEE del Consiglio, del 2 aprile 1979, concernente la conservazione degli uccelli selvatici,
                     in attuazione della legge 3 ottobre 2002, n. 221), όπως έχει τροποποιηθεί με τον νόμο αριθ. 21 της περιφέρειας της Λομβαρδίας,
                     της 16ης Σεπτεμβρίου 2009, για την κυνηγετική περίοδο 2009-2010.
                  
               
            
         
                  2)
               
               
                  
               
               
                  	Επιφυλάσσεται ως προς τα δικαστικά έξοδα.